Line Barfod (EL), 2005-03-15:
Jeg er fuldstændig klar over, at medarbejderen ikke vil have en legitim adgang til at søge oplysninger fra det sociale område, hvis vedkommende søger om noget på det tekniske område.
Men det, vi har spurgt til, og som vi endnu ikke helt har kunnet få overblik over eller få svar på fra ministeren, er, hvordan man forestiller sig det rent praktisk.
Hvis medarbejderen i borgerservicecenteret skal have adgang til de forskellige registre for at kunne svare både dem, der vil spørge om noget teknisk, og dem, der vil spørge om noget socialt, hvordan sikrer man sig så, at medarbejderen kun kan gå ind, når det er relevant, og når der er en legitim adgang?
Er det ved borgerens samtykke med en digital signatur?
Er det ved at skrive ned hver gang, hvorfor det var nødvendigt at gå ind?
Hvordan forestiller man sig helt konkret at vi sikrer, at medarbejderen kun går ind, når det er relevant?
Vi ved, at der ligger den der store nysgerrighed, og at der er en risiko for misbrug, og vi ønsker den størst mulige beskyttelse i forhold til de følsomme oplysninger.
Den diskussion tager jeg også gerne, for så er vi allerede kommet et skridt videre, så er vi nemlig kommet det skridt videre, at man nu ikke længere – kan man sige – beklikker regeringens motiver, altså forsøger at sælge det billede, at vi slet ikke kerer os om det her.
Det gør vi.
Jeg har bare en grundlæggende anden indfaldsvinkel.
Vi kan som eksempel tage en medarbejder i en enhed ude i kommunen, der er dedikeret den her opgave, for hvem det er en kernekompetence at betjene borgerne med en flerhed af opgavetyper; når det ved lov er reguleret, hvordan man skal håndtere de personfølsomme oplysninger, og når man ved hjælp af moderne teknologi kan sikre sig, at man logger de træk, der er på det, så er min naturlige reaktion ikke den at sige, at så vil vedkommende nok i øvrigt bare for nyfigenhedens skyld, eller hvad det nu kunne være, almindelig nysgerrighed, sidde og surfe i de der registre.
Det er altså ikke min indfaldsvinkel.
Men jeg kan forstå, at den form for tillid, jeg her nærer til de offentligt ansatte, deler jeg ikke fuldt ud med fru Line Barfod, og derfor må vi jo så også i udvalgsarbejdet se på, hvordan den tillid kan krydres med kontrol af fornødent omfang, sådan at fru Line Barfod også ender op med at kunne se perspektivet i det her.
Hermed sluttede forhandlingen, og lovforslaget overgik derefter til anden behandling.
Afstemning
Jeg synes, det er meget fint at tage det konkret med nogle konkrete eksempler.
Nu siger ministeren, at der jo ikke er noget problem, når bare det er den fremskudte kommunale forvaltning, men den kommunale forvaltning består jo af forskellige forvaltningsgrene.
I dag er det sådan, når man går op på teknisk forvaltning, at så har teknisk forvaltning ikke adgang til oplysningerne fra socialforvaltningen, og derfor er det, som jeg i hvert fald efterlyser svar på: Når man ude i borgerservicecenteret skal kunne besvare spørgsmål fra mange forvaltninger, hvordan skal det så rent praktisk foregå?
Skal den medarbejder, der står der, så have adgang til alle kommunens oplysninger om en borger, eller hvordan forestiller man sig at det skal foregå?
Det håber jeg vi kan få svar på.
Så vil jeg bare nævne det, som man også kan tage med i udvalgsarbejdet, at den digitale udvikling jo også gør, at vi får nye muligheder; der er mulighed for digital signatur, der er mulighed for at lave forskellige nøglesystemer osv., som Teknologirådet har arbejdet med, og som det kunne være fornuftigt at vi inddrog netop for at sikre, at borgerne kan have tillid til systemet fremover.
Jeg sagde, at de overvejelser, man må gøre sig, har en anden karakter end de situationer, hvor borgerservicercenteret løser opgaver for helt andre myndigheder eller helt andre kommuner.
I det eksempel, hvor man henvender sig f.eks. for at indgive en byggetilladelse, vil det selvfølgelig være nødvendigt for den medarbejder i servicecenteret, der skal håndtere den sag, at kunne trække på de relevante registre i så henseende.
Det, der bare er en vigtig pointe her, er, at lovgivningen jo ikke derved giver den pågældende medarbejder nogen legitim adgang til, nogen autorisation til, nogen adkomst til inspireret af denne ansøgning om det nye cykelskur da lige at foretage en test på, om den pågældende person, der skal have bygget et cykelskur, så i øvrigt også har et mellemværende med socialforvaltningen eller nogle børnesager, eller hvad det måtte være.
Det vil jo være en fuldstændig usaglig form for informationssøgning, som der slet ikke er hjemmel til.